CELEX: 32020D0249
Language: da
Date: 2020-02-25 00:00:00
Title: Rådets afgørelse (FUSP) 2020/249 af 25. februar 2020 om ændring af afgørelse (FUSP) 2018/903 om forlængelse af mandatet for Den Europæiske Unions særlige repræsentant i Kosovo (Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.)

26.2.2020   
               
               
                  DA
               
               
                  Den Europæiske Unions Tidende
               
               
                  LI 54/1
               
            
         RÅDETS AFGØRELSE (FUSP) 2020/249
         af 25. februar 2020
         om ændring af afgørelse (FUSP) 2018/903 om forlængelse af mandatet for Den Europæiske Unions særlige repræsentant i Kosovo (*)
         
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 4. august 2016 afgørelse (FUSP) 2016/1338 (1) om forlængelse af mandatet for Den Europæiske Unions særlige repræsentant (EUSR) i Kosovo og udnævnelse af Nataliya APOSTOLOVA til EUSR i Kosovo.
                  
               
                     (2)
                  
                  
                     Rådet vedtog den 25. juni 2018 afgørelse (FUSP) 2018/903 (2) om forlængelse af mandatet for EUSR i Kosovo. EUSR's mandat udløber den 29. februar 2020.
                  
               
                     (3)
                  
                  
                     EUSR's mandat i Kosovo bør forlænges med endnu en periode på seks måneder, og der bør fastlægges et nyt finansielt referencegrundlag for perioden fra den 1. marts 2020 til den 31. august 2020.
                  
               
                     (4)
                  
                  
                     EUSR i Kosovo vil skulle gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2018/903 foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           Den Europæiske Unions særlige repræsentant
                           Mandatet for Nataliya APOSTOLOVA som Den Europæiske Unions særlige repræsentant (EUSR) for Kosovo forlænges indtil den 31. august 2020. Rådet kan beslutte, at EUSR's mandat afsluttes tidligere på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
                        
                     
                  
                        2)
                     
                     
                        I artikel 5, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUSR's mandat i perioden fra den 1. marts 2020 til den 31. august 2020 udgør 1 650 000 EUR.«
                     
                  
                        3)
                     
                     
                        I artikel 14 tilføjes følgende stykke:
                        »EUSR's endelige samlede rapport om gennemførelsen af mandatet forelægges senest den 15. juni 2020.«
                     
                  
         
            Artikel 2
            Denne afgørelse træder i kraft på dagen for vedtagelsen. Den finder anvendelse fra den 1. marts 2020.
         
         
            Udfærdiget i Bruxelles, den 25. februar 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.
         
            (1)  Rådets afgørelse (FUSP) 2016/1338 af 4. august 2016 om ændring af afgørelse (FUSP) 2015/2052 om forlængelse af mandatet for Den Europæiske Unions særlige repræsentant i Kosovo (EUT L 212 af 5.8.2016, s. 109).
         
            (2)  Rådets afgørelse (FUSP) 2018/903 af 25. juni 2018 om forlængelse af mandatet for Den Europæiske Unions særlige repræsentant i Kosovo (EUT L 161 af 26.6.2018, s. 7).